 Ta labaad ee uu barafasoorku soo qaaday ee uu yidhi wuxuu Muuse ku mutaystay madaxnimo iyo kartiba kolkii uu ahaa wasiirka daakhiliga ee xukunkuu Maxamed Ibaarhim Cigaal, runtiina waynu ogsoonahay dhibaatada dadka Somaliland oo dhan iyo arrimaha foosha xun leh ee wakhtigaas loo aaneeyey Muuse inuu isagu ka dambeeyey oo dagaalkii sokeeyey ee ka dhex dhacay Somaliland hadilmee inuu isagu ahaa ninkii sababay oo runtii ka dhigay iyadoo qayb ka mid ah SNM ay mawqif siyaasi ah sheegatay ka dhigay arrintaasi lagu barakiciyo dagaal qayba dhan oo dadka reer Somaliland, labadaas arrimood ee uu soo qaaday waxay ila tahay inay aad u muujinayaan inaanay barafasoorka inaanay si wanaagsan uga dhaadhicin taariikhda qoyan ee Somaliland, waxa laga yaabaa barafasoornimo iyo nin cilmi leh weeyaan laakiinse arrimahaas uu soo qaaday ee uu is yidhi Muuse ku ammaan waxay ila tahay inuu miino ku qarxiyey aan looga baahnayn wakhtigan ololaha lagu jirana Muuse dhibaato maahane aan wax kale u keenayn. 